**ОБЩИНА ГУРКОВО ПРЕДОСТАВЯ ВЪЗМОЖНОСТ ЗА ОЩЕ ЕЛЕКТРОННИ УСЛУГИ**

Община Гурково уведомява гражданите и бизнеса , че са разработени и публикувани на сайта на Държавна агенция „ Електронно управление“следните нови електронни услуги:

1. Данъчна декларация по чл. 54, ал. 4 от Закона за местните данъци и такси за притежаван лек или товарен автомобил с технически допустима максимална маса не повече от 3,5 тона
2. Данъчна декларация по чл. 54, ал. 4 от Закона за местните данъци и такси за притежавано пътно превозно средство, с изключение на леки и товарни автомобили с технически допустима максимална маса не повече от 3,5 тона
3. Данъчна декларация по чл. 54, ал. 4 от Закона за местните данъци и такси за притежавано въздухоплавателно средство
4. Данъчна декларация по чл. 54, ал. 4 от Закона за местните данъци и такси за притежавано плавателно средство
5. Данъчна декларация по чл. 14, ал. 2 от Закона за местните данъци и такси за необходимите данни за определяне на данъка върху недвижимите имоти на новопостроена сграда завършена в груб строеж и на самостоятелните обекти в нея
6. Данъчна декларация по чл. 27 от Закона за местните данъци и такси за освобождаване от данък върху недвижимите имоти или за ползване на данъчно облекчение
7. Данъчна декларация по чл. 49, ал. 3 от закона за местните данъци и такси за облагане с данък при безвъзмездно придобиване на имущества
8. Данъчна декларация по чл. 32, ал. 1 от Закона за местните данъци и такси за облагане с данък върху наследствата
9. Декларация за освобождаване от такса за сметосъбиране и сметоизвозване
10. Искане за прихващане или възстановяване на недължимо платени задължения и такси по ЗМДТ
11. Данъчна декларация по чл. 61н от Закона за местните данъци и такси за облагане с патентен данък
12. Искане за отписване на публични общински вземания, погасени по давност на основание чл.173, във връзка с чл.171 от ДОПК
13. Данъчна декларация по чл. 61х от ЗМДТ за облагане с данък върху таксиметров превоз на пътници

Услугите са публикувани на адрес: <http://unifiedmodel.egov.bg/wps/portal/unified-model/for-citizens-and-businesses/active-e-admin-services/municipal-services/>

Подаването на декларациите се осъществява **чрез системата за сигурно електронно връчване / е-връчване/.** Комуникацията чрез системата за е-връчване (системата се поддържа от Държавна агенция „Електронно управление“) замества класическия метод на препоръчана електронна поща,същата е изградена в съответствие с Регламент /ес/ № 910/2014, чл.44, чл.43,чл.26,ал.2 и ал.4 от Закона за електронно управление.Електронното връчване е система, която позволява изпращане и/или получаване и съхранение на електронни документи за/от публични органи, физически и юридически лица. поддържа възможност за известяване чрез e-mail и SMS / чрез използване на SMS услуга на GSM оператор/.Услугата за електронна препоръчана поща представлява електронен еквивалент на препоръчаната поща с обратна разписка. Предназначена е за граждани и юридически лица, за администрации, за лица осъществяващи публични функции и за организации предоставящи обществени услуги.

Достъпът на гражданите и бизнеса се осъществява през потребителски интерфейс на адрес: [**https://edelivery.egov.bg/**](https://edelivery.egov.bg/)**.** Достъпът през интерфейса се осъществява след регистрация чрез средство за идентификация на потребителите (квалифициран електронен подпис и ПИК на НОИ).